অত্যাধুনিক প্রযুক্তিসম্পন্ন বাস, এ সম্পর্কে বেশি কিছু জানা নেই, এমনই স্বীকারোক্তি খোদ চালকের। হাত তুলে নেন তিনি। শেষপর্যন্ত বাস সরাতে রেকার নিয়ে আসা হয়।
 নিজস্ব প্রতিবেদন: সাতসকালে ব্যাপক যানজট টি বোর্ড সংলগ্ন ব্রাবোর্ন রোডে। মাঝ রাস্তায় হঠাত্ লক হয়ে গেল সরকারি বাস! চালক অসহায়। কী করবেন বুঝতেই পারলেন না। ফলে পথেই দাঁড়িয়ে রইল বাস। আর তার পিছনে এক এক করে দাঁড়িয়ে যেতে শুরু করল সকালের অফিসযাত্রীতে ঠাসা বাসগুলি। হাওড়া-ঠাকুরপুকুরগামী একটি বাস আটকে বিপত্তি বাধে। যান্ত্রিক গোলযোগের কারণেই এই ঘটনা বলে দাবি চালকের। কিন্তু তা কীভাবে সারাতে হবে তা জানা ছিল না চালকেরই! অত্যাধুনিক প্রযুক্তিসম্পন্ন বাস, এসম্পর্কে বেশি কিছু জানা নেই তাঁর। এমনই স্বীকারোক্তি খোদ চালকের। হাত তুলে নেন তিনি। শেষপর্যন্ত বাস সরাতে রেকার নিয়ে আসা হয়। ততক্ষণে ব্যস্ত রাস্তায় যানজট চরমে। তীব্র ভোগান্তির শিকার হতে হয় যাত্রীদের।